Táto lekcia sa volá Zábava s cyklami „for“.
V tejto lekcii používame číselný rad, aby sme sa zahrali hru s kockami.
Každý hráč hodí trikrát kockou, aby získal začiatočnú hodnotu,
cieľovú hodnotu a interval.
Počas každého kola si zakrúžkujeme našu začiatočnú hodnotu a každú hodnotu,
ktorá nás posunie o rovnaký počet krokov vpred, ako je náš interval.
Prestaneme krúžkovať, keď dosiahneme našu cieľovú hodnotu.
Hráč s najvyšším skóre vyhráva.
Cykly „for“ môžu byť užitočné na rôznych miestach.
Ak by ste boli meteorológmi, využívali by ste cykly „for“ stále.
Ahoj, ja som Becky.
Pracujem pre Iberdrola Renewables ako veterná meteorologička.
Predpovedám rýchlosť vetra v kaňone rieky Columbia,
kde naša firma vlastní veterné farmy.
Pokúšame sa predpovedať, koľko vetra tam bude,
aby sme vedeli, koľko elektriny sa tam vyrobí.
Tieto informácie posúvame ľuďom, ktorí obchodujú s energiou v reálnom čase.
Tí nakupujú a predávajú elektrinu podľa toho, koľko elektriny im predpovieme,
aby bola elektrická sieť vyvážená, aby ostali vaše svetlá zapnuté
a aby sa z veterných fariem získalo čo najviac energie.
Sme v národnom kontrolnom centre Iberdrola Renewables tu v Portlande,
a sem dostávame informácie zo všetkých našich veterných fariem v celej krajine.
Ani tie najvýkonnejšie počítače nevedia simulovať atmosféru všade.
Takže v počítačových modeloch na predpovede máme takzavnú mriežku.
A každý bod mriežky má svoju zemepisnú šírku a dĺžku.
Musíme vypočítať fyzikálne javy a pokúsiť sa zistiť
rýchlosť vetra, teplotu, tlak a tak ďalej.
Keďže ide o celkom veľké mriežky a tieto výpočty robíme na mnohých bodoch,
zbierame tieto údaje aj miliónkrát.
Na všetko, čo robím, používam cykly „for“.
Tu je napríklad priamo zobrazený cyklus „for“.
Keď predpovedáte vietor, hrá pri tom rolu tak veľa rôznych parametrov,
že pre človeka by bolo nemožné sadnúť si a spraviť všetky potrebné výpočty.
Vietor ovplyvňuje také veľké množstvo rozličných vecí,
že potrebujeme mať počítačový model, aby sme ho vedeli predpovedať.